
Na osnovu člana 153 Zakona o loklanoj samoupravi („Službeni list CG“, broj 02/18, 34/19, 38/20), člana 53 stav 1 tačka 2 i 10,  kao i člana 129  Statuta opštine Tuzi („Službeni list CG- opštinski propisi” broj 24/19, 05/20), i člana 15, 16, 17 Odluke o mjesnim zajednicama („Službeni list CG –opštinski propisi” 32/19), Zbor građana mjesne zajednice Vranj, dana 07.02.2020. godine, donio je 


ODLUKU
o osnivanju Mjesne zajednice „Vranj“


Član 1
Osniva se mjesna zajednica „Vranj“ (u daljem tekstu: MZ Vranj).
   
Član 2
Sjedište Mjesne zajednice „Vranj“ je u Vranju.
Područje Mjesne zajednice „Vranj“, obuhvata naselje Vranj.

Član 3
Mjesna zajednica „Vranj“ ima 5 (pet) članova Savjeta.

Član 4
Ukupan broj punoljetnih građana Mjesne zajednice „Vranj“ je 780.
Broj prisutnih punoljetnih građana je 67 od kojih je svih 67 bilo saglasno za osnivanje MZ Vranj. 

Član 5
Ovlašćeno lice za upis Mjesne zajednice „Vranj“, u registar Mjesnih zajednica je Ratko Nikčević.

Član 6
Odluka o osnivanju Mjesne zajednice dostavlja se Skupštini opštine Tuzi radi davanja saglasnosti.

Član 7
Ova Odluka stupa na snagu osmog dana od dana objavljivanja Odluke o davanju saglasnosti na istu u „Službenom listu CG-opštinski propisi“.




ZBOR GRAĐANA MJESNE ZAJEDNICE „VRANJ“



